DE ALBINIACO. Sacrosanctae basilice Divioni in honore sancti Benigni constructe ubi in corpore sanctus Benignus requiescit, ubi venerabilis vir Bobolenus abba preesse videtur, omnique congregationi inibi in Dei laudibus consistenti, Godinus et matrona sua Lantrudis. Oportunum nobis erat ut, si possit existere ampliora in luminaribus aecclesiarum pro ablutione peccatorum nostrorum et pro Dei amore conferre deberemus attamen in quantum possibilitas prevalet, donamus donatumque esse volumus et de jure nostro in jus et dominationem prefate basilice Divionensi sancti Benigni omnique congregationi in eodem loco degenti, regiculam juris nostri, cui vocabulum est Albiniaco, situm in pago Decollatimse, quicquid portio nostra in jam dicto loco in villa seu agro Albiniaco tam de alodo quam de quolibet adtracto in ipso loco habere videmur, casas, edificia, una cum mansis, curtis, campis, pratis, silvis, aquis, aquarumque decursibus, accessisque omnibus, in integro stato exterminatione, quod jam nos presenti tempore possidere videmur, in prefata basilica perpetualiter in Dei nomine possidendum, ut superius dictum est, a die presente donamus et transfundimus, ut quicquid exinde ab hac die prefata basilica Divionensis sancti Benigni suique agentis pro stipendium predicti viri vel fratrum facere voluerint, liberam in omnibus ac firmissimam habeant potestatem, ita ut diximus agentis ipsius basilice in Dei nomine absque ulla contradictione post eorum donationem ad jus suum valeant revocare. Sane, si quis, nos aut quislibet de heredibus nostris aut opposita persona, contra presentem donationem nostram venire temptaverit, et vobis vestrisque successoribus calumpniam intulerit culpabiles, sociato fisco, auri libram unam et argenti libras duas persolvant, et nichilhominus donatio nostra firma permaneat stipulatione et sponsione pro omni firmitate sucnexsa. Actum Dover vico publice. Godinus hac donatione facta subscripsit. Signum Lantrudis, que facere rogavit. In Dei nomine Agilbertus abbas subscripsit. In Christi nomine Bobelenus presbiter subscripsit. In Christi nomine Arembertus presbiter. Frodoino. Frodebertus. Almabertus. Ansfredus rogatus hanc donationem scripsi et notavi die veneris mense martio in anno VIImo Xmo regni domni nostri Chilperico rege feliciter.